ໄວຕາມິນເສີມ NR ອາດ ສາມາດປ້ອງກັນ ການເສຍຫູ ຍ້ອນສຽງດັງໆໄດ້
ໃນການທົດລອງກັບໂຕໜູ ​ໄວ​ຕາ​ມິນ​ເສີມ​ຊະນິດໜຶ່ງ ທີ່​ພົວພັນ​ກັບ​ໄວ​ຕາ​ມິນ B3 ສາມາດ​ປ້ອງ​ກັນ ການ​ເສື່ອ​ມ​ເສຍ​ຂອງ​ ເສ້ນ​ປະສາດສຳພັດສຽງ ທີ່​ພາ​ໃຫ້​ເສຍ​ຫູ​ນັ້ນ​​ໄດ້.
ການເສຍຫູ ຫລືສູນເສຍຄວາມສາມາດໃນການໄດ້ຍິນ ທີ່ມີສາ ເຫດ ມາຈາກການຖືກເຜີຍແບໃສ່ສຽງດັງໆນັ້ນ ແມ່ນເປັນເລື້ອງ ທຳມະດາຫລາຍ ມາບັດນີ້ ພວກນັກຄົ້ນຄ້ວາກ່າວວ່າ ໄວຕາມິນ ເສີມຊະນິດໜຶ່ງ ອາດຈະປ້ອງກັນການເສື່ອມເສຍຂອງເສ້ນປະ ສາດ ທີ່ພາໃຫ້ເສຍຫູນັ້ນ ເຖິງແມ່ນໄດ້ຖືກເຜີຍແບໃສ່ສຽງດັງ ຈົນແສບແກ້ວຫູກໍຕາມ ຜູ້ສື່ຂ່າວ ວີໂອເອ Jessica Berman ມີລາຍງານ ຊຶ່ງດາຣາຈະນຳມາສະເໜີທ່ານ ໃນແຕ່ລະມື້ ມີຜູ້ຄົນຫລາຍລ້ານຄົນໃນທົ່ວໂລກ ທີ່ຖືກເຜີຍແບໃສ່ສຽງດັງແສບແກ້ວຫູ ຈາກສຽງລະເບີດ ໄປຈົນຮອດສຽງດັງ ທີ່ພົວພັນກັບການເຮັດວຽກກໍ່ສ້າງ ແລະວຽກໃນ ເຮືອບິນ ແລະຄົນພວກນີ້ແມ່ນສ່ຽງ ຕໍ່ການເສຍຫູ ແລະການບໍ່ໄດ້ຍິນ ສຽງດັງໆນັ້ນ ສ້າງຄວາມເສຍຫາຍໃຫ້ແກ່ເສ້ນປະສາດ ທີ່ກະຕຸ້ນ cochlea ກໍຄືໂຄງສ້າງ ລັກສະນະໂຕຫອຍນ້ອຍໆ ຢູ່ທາງໃນຫູ ທີ່ຖ່າຍທອດສັນຍານສຽງ ໄປຍັງສະໝອງ ໄວຕາມິນເສີມຊະນິດໜຶ່ງ ທີ່ພົວພັນກັບໄວຕາມິນ B3 ໄດ້ສະແດງໃຫ້ເຫັນ ໃນການທົດ ລອງກັບໜູວ່າ ສາມາດປົກປ້ອງເສ້ນປະສາດສຳພັດສຽງຂອງໂຕໜູ ທີ່ຖືກເຜີຍແບໃສ່ ສຽງດັງໆ ໄວຕາມິນເສີມທີ່ວ່ານີ້ ມີຊື່ວ່າ nicotinamide riboside ຫລື NR ໃນລາຍງານການສຶກສາ ທີ່ລົງພິມໃນວາລະສານການແພດ , ພວກ ນັກຄົ້ນຄ້ວາທີ່ມະຫາວິທະຍາໄລການແພດ Weill Cornell ໃນນະຄອນນິວຢອກ ແລະ ສະຖາບັນ Gladstone ໃນລັດແຄລິຟໍເນຍ ໄດ້ບັນລະຍາຍໃຫ້ຟັງວ່າ ເຂົາເຈົ້າໄດ້ເອົາ ໄວຕາມິນເສີມ NR ໃຫ້ໜູຈຳນວນໜຶ່ງກິນ ຊຶ່ງໜູພວກນັ້ນໄດ້ຖືກເຜີຍແບໃສ່ສຽງດັງ ພວກນັກຄົ້ນຄ້ວາໄດ້ເອົາໄວຕາມິນເສີມ NR ໃຫ້ ໜູກິນ ທັງກ່ອນແລະຫລັງຖືກເຜີຍແບ ໃສ່ສຽງດັງໆ ແລະມີແຕ່ພວກໂຕໜູທີ່ບໍ່ໄດ້ຮັບໄວຕາມິນເສີມ ຫລືໄດ້ກິນໄວຕາມິນປອມ ເທົ່ານັ້ນ ທີ່ເສຍຫູຍ້ອນສຽງດັງໆນັ້ນ ທ່ານ Samie Jaffrey ເປັນອາຈານສອນວິຊາເພຊັດວິທະຍາ ທີ່ມະຫາວິທະຍາໄລ Weill Cornell ທ່ານ Jaffrey ເວົ້າວ່າ ການເສຍຫູທີ່ມາຈາກການຖືກເຜີຍແບໃສ່ສຽງດັງຫລາຍເກີນໄປນັ້ນ ແມ່ນເກີດຂຶ້ນ ເທື່ອລະເລັກລະນ້ອຍໆ ທ່ານ Jaffrey ກ່າວວ່າ ປາກົດວ່າມີການຊັກຊ້າປະມານ 2-3 ມື້ ຫາຫລາຍອາທິດ ຈາກເວລາທີ່ຖືກເຜີຍແບໃສ່ສຽງດັງເປັນພິດ ໄປຮອດມື້ທີ່ ປະສາດສຳພັດສຽງໃນຫູ ເລີ້ມເສື່ອມເສຍ ທ່ານ Jaffrey ເວົ້າວ່າ ທ່ານ Jaffrey ກ່າວວ່າ ບັນຫາໃນການໄດ້ຍິນສຽງ ຫລືອາການຫູເສຍ ທີ່ພົວພັນກັບ ປະສາດສຳພັດສຽງໃນຫູນັ້ນ ສາມາດມີສາເຫດມາຈາກການກິນ ຫລືໃຊ້ຢາບາງຢ່າງ ແລະພະຍາດທີ່ພົວພັນກັບອາຍຸໄດ້ ຮວມທັງໂຣກເບົາຫວານ ແລະຄວາມດັນເລືອດ ສູງໃນປອດ ທ່ານກ່າວມ້ວນທ້າຍວ່າ ບັນດານັກຄົ້ນຄ້ວາມີຄວາມກະຕືລືລົ້ນ ຢາກຈະ ຮູ້ວ່າສານໄວຕາມິນເສີມ NR ຈະສາມາດປິ່ນປົວຫລືປ້ອງກັນອາການເສຍຫູ ກໍຄືການ ສູນເສຍຄວາມສາມາດໄດ້ຍິນສຽງ ໃນກໍລະນີເຫລົ່ານັ້ນ ໄດ້ຫລືບໍ່?